Ottar Bondevik

Ottar Bondevik (født 6. mars 1909 i Austre Moland, død 1. januar 1984 i Kristiansand) var generalsekretær i Norges Samemisjon fra 1954 til 1960. Han ble student i 1929, deretter studerte han på Menighetsfakultetet og ble ordinert i 1935. Samme år tok han også eksamen i samisk. 

I 1936 begynte Ottar Bondevik som reisepredikant i Norges Samemisjon. Samme år ble han rektor på Den samiske folkehøgskolen i Karasjok. I 1940 ble han lærer på Grenland Folkehøgskole, to år senere overtok han som rektor der og ble der i 12 år før han kom tilbake til Samemisjonen, nå som generalsekretær. Etter denne tjenesten ble han i residerende kapellan i Vår Frue kirke, Trondheim. I 1969 kom han så til Oddernes kirke i Kristiansand, der han ble til han gikk av med pensjon. 

Ottar Bondevik var landsstyreformann i Norges Samemisjon i to perioder. Han var også formann i Organisasjonenes Fellesråd fra 1956 til 1959. Han var også formann i representantskapet i IKO fra 1967 til 1969. Han var medredaktør av Luthersk Kirketidende 1961-70.

Bibliografi

Referanser

Kilder
Prester i Den norske kirke og andre teologiske kandidater. Land og Kirke 1974 side 36

Norske lutherske prester
Samisk kirkeliv
Personer fra Arendal kommune
Bondevik (slekt)